Zvoz zeleného odpadu
Podnet:
Dobrý deň, nemá obec v pláne robiť odvoz zeleného odpadu zo záhrad?
Odpoveď:
Dobrý deň, ďakujeme za otázku. V našej obci máme zavedený množstvový zber komunálneho odpadu a v poplatku za jeho vývoz nie je zahrnuté zvážanie zeleného odpadu zo záhrad, ako to býva pri paušálnych poplatkoch. Z uvedeného dôvodu momentálne túto alternatívu nezvažujeme. Taktiež máme v obci kompostáreň, do ktorej je možné zelený odpad 4krát týždenne bezplatne odovzdať, zároveň, pokiaľ ste doteraz nevyužili možnosť získať kompostér do domácnosti, je možnosť bezplatne si ho vyzdvihnúť v kancelárii prvého kontaktu obecného úradu.